Patty Jenkins Dedahkan Peranan Pedro Pascal Dalam Filem Wonder Woman 1984
Sejak Pedro Pascal menyertai barisan pelakon filem Wonder Woman 1984, peminat mula berspekulasi tentang peranannya dalam filem kedua Wonder Woman itu. Selepas beberapa lama, peminat tidak perlu lagi berspekulasi apabila pengarah Patty Jenkins memberi petunjuk tentang peranan sebenar Pascal dalam filem arahannya, iaitu sebagai supervillain Maxwell Lord. Jenkins membuat pendedahan tersebut menerusi laman Twitter miliknya. 
Well hello… Max. #WW1984 pic.twitter.com/BgWsjyJixw
— Patty Jenkins (@PattyJenks) October 24, 2019 — Patty Jenkins (@PattyJenks) October 24, 2019 Patty Jenkins kembali ke kerusi pengarahan bersama-sama Gal Gadot yang meneruskan wataknya sebagai Diana / Wonder Woman. Filem kedua ini juga bakal menampilkan Kristen Wigg sebagai Barbara Ann Minerva / Cheetah, Connie Nielsen sebagai Hippolyta dan Robin Wright sebagai Antiope. Pelakon-pelakon lain terdiri daripada Pedro Pascal, Natasha Rothwell, Ravi Patel, Gabriella Wilde, Kristoffer Polaha dan Chris Pine yang akan meneruskan wataknya sebagai Steve Trevor. Jenkins turut menerbitkan filem ini bersama-sama Charles Roven, Deborah Snyder, Zack Snyder, Stephen Jones, dan Gal Gadot. Wonder Woman 1984 bakal menemui penonton pada 5 Jun 2020